Luptă strânsă pentru titlul de golgheter în SuperLiga. Favoriții, despărțiți de doar două goluri
- Cristian Raducanu
- 26 martie 2024, 08:45
Patru jucători se luptă pentru titlul de golgheter în actuala ediție de SuperLiga. Cei mai buni patru marcatori din primul eșalon fotbalistic sunt despărțiți de numai două goluri.
După 31 de etape, FCSB este favorită să câștige SuperLiga, cu șapte puncte peste ocupanta locului secund. Însă lupta pentru titlul de golgheter este extrem de strânsă. Cei patru aspiranți, Coman, Olaru, Rahmani și Otele sunt despărțiți de doar două goluri în clasamentul celor mai buni marcatori.
SuperLiga: Patru jucători se bat pentru titlul de golgheter
Florinel Coman se află pe prima etapă în topul celor mai buni marcatori din SuperLiga, cu 15 reușite, atacantul FCSB-ului are o medie de un gol înscris la două meciuri jucate.
Un alt jucător de la FCSB este pe locul, Darius Olaru urmat de Albion Rahmnai, ambii cu câte 14 reușite. Pe următoarea poziție se află Philip Otele cu 13 goluri înscrise, iar locul patru este împărțit de Mitriță și Nistor cu câte 12 goluri marcate.
Luptă strânsă
Este pentru prima oară de la implementarea sistemului play-off/out, când bătălia pentru titlul de golgheter este atât de strânsă. De regulă, în edițiile anterioare de Superliga, în acest punct al competiției se știa cine câștigă titlul de cel mai bun marcator al campionatului.
De exemplu, în sezonul 2020-2021, diferența dintre cel mai bun marcator, Florin Tănase în cazul nostru și principalul urmăritor, Hamidou Keyta a fost de 5 goluri.
Clasamentul marcatorilor în SuperLiga, în intervalul 2015-2024
- Golgheteri 2023/24: Florinel Coman – 15 goluri; Darius Olaru, Albion Rrahmani – 14; Philip Otele – 13; Alexandru Mitriţă, Dan Nistor – 12; Alexandru Pop - 11;
- Golgheteri 2022/23: Andrea Compagno, Marko Dugandzic – 16; Denis Alibec, Sebastian Mailat – 11; Vitalie Damaşcan, Andrei Ivan, Daniel Paraschiv – 10;
- Golgheteri 2021/22: Jefte Betancor – 15; Andrei Ivan – 11; Florin Tănase – 11; Gabriel Debeljuh - 10;
- Golgheteri 2020/21: Florin Tănase – 19; Hamidou Keyta – 14, Cephas Malele, Dennis Man – 14; Ciprian Deac – 11;
- Golgheteri 2019/20: Gabriel Iancu – 13; Denis Alibec, Florinel Coman – 11; Sergiu Buş, Alexandru Cicâldău, Ciprian Deac, Valentin Gheorghe – 10;
- Golgheteri 2018/19: George Ţucudean – 17; Harlem Gnohere – 14; Elvir Koljic, Alexandru Mitriţă – 13;
- Golgheteri 2017/18: Gnohere Harlem – 14; Ţucudean George – 13; Gustavo Vagenin – 11; Ioniţă Alexandru, Mitriţă Alexandru – 11;
- Golgheteri 2016/17: Llullaku Azdren – 16; Cristian Bud – 11; Aurelian Chitu – 11; Andrei Cristea, Adam Nemec – 10;
- Golgheteri 2015/16: Ioan Hora – 15; Nicolae Stanciu, Denis Alibec – 12; Florin Tanase – 12; Cristian Lopez – 10, potrivit GSP.
Florinel Coman, favoritul lui Raul Rusescu
Raul Rusescu, golgheterul din SuperLiga în ediția 2012/2013, îl vede pe Coman ca favorit să obțină titlul de cel mai bun marcator din campionat.
"Partea frumoasă a acestui clasament este că, în afară de Nistor, toți joacă în play-off. Asta înseamnă că, dacă își doresc cu adevărat să câștige un trofee personal la finalul sezonului, e momentul să iasă în față. Lucrurile vor fi interesante. Cred că va fi o luptă între Coman și Rrahmani. În principiu, merg pe mâna lui Coman", a declarat Raul Rusescu.